[{"text_idx": "#000001", "text": "Disgrifiad o\u2019r llun, Y Tour ar ei ffordd tuag at Lanberis y llynedd"}, {"text_idx": "#000002", "text": "Bydd beicwyr gorau'r byd yn cystadlu mewn lleoliadau yng Nghymru unwaith eto eleni fel rhan o'r Tour of Britain."}, {"text_idx": "#000003", "text": "Dinbych yw'r lleoliad sydd wedi ei ddewis ar gyfer rhan gyntaf y daith yng ngogledd Cymru a hynny ar 7 Medi."}, {"text_idx": "#000004", "text": "Bydd y beicwyr yn teithio trwy Sir y Fflint cyn mynd tua'r de i orffen ger maes y Sioe Frenhinol yn Llanelwedd."}, {"text_idx": "#000006", "text": "Mae lleoliadau yng Nghymru wedi eu defnyddio gan feicwyr fel rhan o'r daith ers 2010, gyda'r Tour yn dechrau o Sir Fo\u0302n y llynedd."}, {"text_idx": "#000009", "text": "Mae cynghorwyr yn yr ardaloedd y bydd y beicwyr yn ymweld a\u0302 nhw yn dweud y bydd y daith yn hwb economaidd ac i'r diwydiant twristaidd."}]